સદનસીબે ત્યાંથી કોઈ આવાગમન કરતું ન હોવાથી કોઈ જાનહાનિ થવા પામી ન હતી. જોકે, આ ગેટનો ભાગ તૂટી પડતા થયેલા અવાજથી મોટી સંખ્યામાં લોકો ઘટનાસ્થળે ધસી ગયા હતા. જોકે ગેટમાં પડેલી તિરાડને જોતાં તેઓએ પણ ત્યાં હાજર રહેવાનું મુનાસિબ માન્યું ન હતું. આ ઘટનાની જાણ થતા જ પોલીસની એક ટીમ ઘટનાસ્થળે પહોંચી હતી અને આસપાસને ટ્રાફિકને દૂર કર્યો હતો. છેલ્લા કેટલાક દિવસથી ભારે વરસાદને કારણે ગાયકવાડી ગેટમાં પાણી પચવાને કારણે આ ઘટના ઘટી હોવાનું માનવામાં આવી રહ્યું છે. હવે આ ગેટનો જીર્ણોદ્ધાર કરાશે કે તેને દૂર કરાશે એ જોવું રહ્યું.